CELEX: 62016TN0392
Language: da
Date: 2016-07-26 00:00:00
Title: Sag T-392/16: Sag anlagt den 26. juli 2016 — Axium mod Parlamentet

5.9.2016   
            
            
               DA
            
            
               Den Europæiske Unions Tidende
            
            
               C 326/33
            
         Sag anlagt den 26. juli 2016 — Axium mod Parlamentet
   (Sag T-392/16)
   (2016/C 326/56)
   Processprog: fransk
   
      Parter
   
   
      Sagsøger: Axium (Oberschaeffolsheim, Frankrig) (ved advokat N. Deleau)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Afgørelse af 9. juni 2016, hvorved Europa-Parlamentet traf afgørelse om at udelukke det af selskabet Axium fremsatte tilbud fra udbudsproceduren, annulleres.
            
         
               —
            
            
               Europaparlamentet tilpligtes at udbetale et beløb på 4 000 EUR til selskabet Axium i medfør af procesreglementets artikel 133 ff.
            
         
               —
            
            
               Europa-Parlamentet tilpligtes at betale alle omkostninger og udgifter i forbindelse med denne sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om den eksterne ulovlighed af Europa-Parlamentets afgørelse D 201714 af 9. juni 2016 om ikke at antage sagsøgerens tilbud, afgivet i forbindelse med udbud 06D30/2015/M064 vedrørende proceduren »France-Strasbourg: Rammekontrakt for fjernelse af asbest i Europa-Parlamentets bygninger i Strasbourg« (EUT 2015/S 242 438527), og af afgørelsen om at tildele denne kontrakt til en anden tilbudsgiver (herefter »den anfægtede afgørelse«), for så vidt som den person, der har underskrevet den skrivelse til sagsøgeren, der indeholder den anfægtede afgørelse, ikke har fået delegeret en beføjelse, som er nødvendig for, at den pågældende kan forpligte den ordregivende myndighed, dvs. Europa-Parlamentet.
            
         
               2.
            
            
               Andet anbringende om den interne ulovlighed af den anfægtede afgørelse, for så vidt som udelukkelsen af sagsøgerens tilbud ikke er i overensstemmelse med artikel 158, stk. 3, i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget og derfor ikke berettiget.